Ma, twee seuns saam vermoor | Maroela Media
'n Oos-Kaapse vrou van 'n informele nedersetting in die Kotishini-gebied naby Mthatha en haar twee seuns, onderskeidelik sewe en tien jaar oud, is Sondag in die vroeë oggendure in hul huis vermoor.
Die vrou se sesjarige dogter is in 'n kritieke toestand langs die liggame van haar ma en broers aangetref.
Kol. Michelle Matroos, woordvoerder van die polisie, het gesê een van die vrou se bure het omstreeks 05:00 gehoor hoe iemand in die huis skree en het die polisie ontbied. "Daar word beweer dat onbekende mans die huis binnegegaan en die gesin met skerp voorwerpe aangeval het," het Matroos gesê.
Die polisie het hulle na die toneel gehaas waar hulle die drie liggame en die kritiek beseerde dogtertjie aangetref het. Sy is dadelik na 'n hospitaal geneem.
"Die motief vir die moorde is nog nie bekend nie en die polisie is besig om dit te ondersoek," het Matroos gesê.
Lt.genl. Liziwe Ntshinga, provinsiale kommissaris van die polisie, het gesê die polisie is geskok deur die brutale aanval en veroordeel dit ten sterkste. "Ek het 'n multidissiplinêre taakspan saamgestel om hierdie aanval te ondersoek. Ons sal nie rus totdat ons die hartelose misdadigers opgespoor en hulle aan die pen laat ry het nie," het Ntshinga gesê.
Enigiemand met meer inligting word versoek om kapt. Thandaza Mshumi by 082 442 0585 of die naaste polisiestasie te bel.
ANC in Gauteng maak beloftes oor grond, e-tol
Kan die staat nie aanspreeklik gehou word vir moord en doodslag as hulle nie instaat is om die boosdoeners te vang en te straf nie. Wat se die regsgeleerdes ? Siviele sake en eise teen die staat is mos moontlik.
Al wat ek kan se is liewe b….. kan die govt officials ni wakker word ni of slaap hul so vas
Gaan my verstand te bowe, dit het net nie END nie ??
Elke SAPD poging moet 'n 72 uur spesiale poging wees om geweld en misdaad hok te slaan !!! MAAR Hulle (SAPD) moet ' so teenwoordig wees' dat die potensiële kriminele nie kans kry om in sulke snert betrokke te raak nie !!! Begin bybellees en bid ??sodat Suid-Afrika KAN HERLEEF ????
My vraag is, vandat die "geskreeu" gehoor is 05:00 – wanneer het die SAPD besluit om op te daag in die "informele nedersetting"????
DAAR is die werklike "oplossing" tot die huidige problem – met elke nood toestand, wat ondervind word..
Dit is soo jammer om te verneem. Nieman verdien om vermoor te word nie. Maar hoekom kan al die aandag nie ook gegee word aan ALLE moorde nie.????
Bring die doodstraf terug. Niemand wat moord pleeg MOET net tronkstraf kry nie. Hul kom in elk geval net weer uit na n pr mnde om weer te moor.